wickkiey/tamil-wikipedia-markdown huggingface dataset:
# குசராத்து கடல்சார் பல்கலைக்கழகம்


**குசராத்து கடல்சார் பல்கலைக்கழகம்** (*Gujarat Maritime University*) இந்தியாவின் குசராத்து மாநிலத்தில் அமைந்துள்ள தனியார் பல்கலைக்கழகமாகும். காந்திநகரில் உள்ள குசராத்து தேசிய சட்டக்கல்லூரி வளாகத்தில் இப்பல்கலைக்கழகம் அமைந்துள்ளது. குசராத்து கடல்சார் வாரிய கல்வி அறக்கட்டளையால் 2017 ஆம் ஆண்டு குசராத் தனியார் பல்கலைக்கழகங்கள் (திருத்தம்) சட்டத்தின் அடிப்படையில் இந்த பல்கலைக்கழகம் 2017 ஆம் ஆண்டு நிறுவப்பட்டது.  

பல்கலைக்கழக மானியக் குழு குசராத்து கடல்சார் பல்கலைக்கழகத்திற்கு அங்கீகாரம் வழங்கியுள்ளது.  

கடல்சார் சட்டம் மற்றும் சர்வதேச வர்த்தக சட்டம் பாடங்களில் முதுநிலை ஓராண்டு சட்டப்படிப்புகள் இங்கு கற்பிக்கப்படுகின்றன.  

## குறிக்கோள்
குஜராத் கடல்சார் பல்கலைக்கழகத்தின் பிரதான நோக்கம் கடல்சார் கல்வி, ஆராய்ச்சி மற்றும் மேம்பாடு, தொழில்முறை பயிற்சி ஆகியவற்றில் சிறந்து விளங்கும் உலகளாவிய மையமாக இருக்க வேண்டும் என்பதாகும். இந்தியாவிலும் உலகெங்கிலும் உள்ள கடல்சார் தொழிலின் மனித மூலதனம் மற்றும் திறனை மேம்படுத்துவதையும் அதிகரிப்பதையும் இப்பல்கலைக்கழகம் நோக்கமாகக் கொண்டுள்ளது. கடல்சார் களத்தில் படித்த மற்றும் நன்கு பயிற்சி பெற்ற நிபுணர்களை உருவாக்குவதன் மூலம் உலகளாவிய கடல் சமூகத்திற்கு சேவை செய்ய வேண்டும் என்பதும் இதன் விருப்பமாகும்.
# வடக்கு இலினொய் பல்கலைக்கழக பதிப்பகம்


**வடக்கு இலினொய் பல்கலைக்கழக பதிப்பகம்** (*Northern Illinois University Press*) என்பது வடக்கு இலினொய் பல்கலைக்கழக பதிப்பகமாகும். வரலாறு, அரசியல், மானுடவியல் மற்றும் இலக்கியம் ஆகிய துறைகளில் ஆண்டுக்கு சுமார் இருபது புதிய புத்தகங்களை வெளியிடுகிறது இப்பதிப்பகம். சுமார் 400க்கும் மேற்பட்ட புத்தகங்கள் அச்சிடப்பட்டுள்ளன. செப்டம்பர் 2008இல், இப்பதிப்பகம் சுவிட்ச் கிராசு புத்தகம் என்ற புனைகதை பிரிவினை துவக்கியது. இது நடுமேற்கு ஐக்கிய அமெரிக்காவில் புனைகதை தொகுப்பை வெளியிடும் பிரிவாகும்.
# தலைக்கோலங்கள்

**தலைக்கோலங்கள்** என்பது இந்து சமய கடவுள்கள், மகளிர் தங்கள் தலைமுடியை ஒப்பனை செய்து கொள்ளுவதை குறிப்பதாகும். .  

## சங்ககாலம்

சங்க கால தமிழ் பெண்கள் தங்கள் கூந்தலை குழல், அளகம், கொண்டை, பணிச்சை, துஞ்சை என ஐந்து வகையாக ஒப்பனை செய்து கொண்டார்கள் என, மதுரைக்காஞ்சி நூல் கூறுகின்றது. கூந்தல் மீது அணிகின்ற பொருட்களை, தலை அணிகலன்கள் என்கின்றனர். இவற்றில் மகுடம் எனும் அணிகலனும் ஒன்றாகும்.  

## மகுடங்கள்

தொன்மையான சிற்பங்களை அடையாளம் காண்பதில் படிமத்தின் தலைக்கோலங்கள் முக்கியத்துவம் பெறுகின்றன. இந்து சமய இறைகளுக்கு தனித்துவமான மகுடங்கள் உள்ளன. மகுடங்களை பதிமூன்று வகைகளாக அடையாளப்படுத்தியுள்ளனர். அவையாவன,  
1. ஜடா மகுடம்
1. ஜடா பாரம்
1. ஜடா மண்டலம்
1. ஜடா பந்தம்
1. சர்ப்ப மௌலி
1. விரிசடை
1. சுடர்முடி
1. உசிரஸ்திகரம்
1. குந்தளம்
1. தம்மில்லம் என்கிற தமிழம்
1. அளக சூடம்
1. கிரீட மகுடம்
1. கரண்ட மகுடம்

இவற்றில் கீழ்க்கண்ட மூன்று மகுடங்கள் முக்கியமானவை.  

1. ஜடா மகுடம்
1. கிரீட மகுடம்
1. கரண்ட மகுடம்

மகுடமானது தலைக்கு மேல் அணியப்படுவதாகும். இது சடா மகுடம், கிரீட மகுடம், கரண்ட மகுடம், ஜீவால மகுடம் எனப் பலவகைப்படும். சடையையே மகுடம் போல் அமைப்பது சடா மகுடம் எனப்படும். சடா மகுடம் பெரும்பாலும் சிவனுக்கே அமைக்கப்படும்.திருமால் மற்றும் அரசர்கள் தலையில் இடம் பெறுவது கிரீட மகுடமாகும். தேவியர் மற்றும் முருகன், கணபதி ஆகியோர்களுக்கு அமைக்கப்படுவது கரண்ட மகுடமாகும்.மாரியம்மன், காளி முதலான இறை உருவங்களுக்கு தீக்கிரீடம் எனப்படும் ஜீவால மகுடம் (தீச்சுடர்)இடம் பெறும்.  

## தலை அணிகலன்கள்
தலை அணிகலன்கள் என்பது அழகிற்காக இறை உருவங்கள் சூடும் அணிகலன்கள் ஆகும். . இவ்வாறான ஒப்பனைக்கு உலோகங்களால் ஆன தலை அணிகலன்களை பயன்படுத்தியுள்ளனர்.  

1. தொய்யகம் அல்லது தலைப்பாளை
1. புரப்பாளை
1. புல்லகம்
1. கடிப்பு காதணி
1. சூளாமணி அல்லது சூடாமணி

## ஆதார நூல்
- சிற்பச் செந்நூல் - வை கணபதி ஸ்தபதி - தொழில்நுட்ப கல்வி இயக்கம்.

## ஆதாரங்கள்
# ஜோ கார்னிசு



**ஜோசப் முர்ரே கார்னிசு** (பிறப்பு: திசம்பர் 20, 1968) என்பவர் இங்கிலாந்து நாட்டு திரைக்கதை ஆசிரியர் மற்றும் நகைச்சுவையாளர் ஆவார். இவர் தொலைக்காட்சி, திரைப்படம் மற்றும் வானொலிகளில் திரைக்கதை ஆசிரியராக பணியாற்றியுள்ளார்.  

இவர் தனது நீண்டகால நகைச்சுவை கூட்டாளியான ஆடம் பக்ஸ்டனுடன் இணைந்து 'ஆடம் மற்றும் ஜோ' என்ற நகைச்சுவை வானொலி நிகழ்ச்சியை நடத்தியுள்ளார். 2011 ஆம் ஆண்டில் 'அட்டாக் தி பிளாக்' என்ற திரைப்படத்தின் மூலம் இயக்குநராக அறிமுகமானார். அதை தொடர்ந்து எட்கர் ரைட், ஆடம் மெக்கே மற்றும் பால் ருத் ஆகியோருடன் இணைந்து ஆன்ட்-மேன் என்ற திரைப்படத்தில் திரைக்கதை ஆசிரியராக பணியாற்றியுள்ளார்.
# பிசுவாமாய் பிசுவாசு



**பிசுவாமாய் பிசுவாசு** (*Biswamoy Biswas*)(2 ஜூன் 1923 - 10 ஆகஸ்ட் 1994) என்பவர் இந்திய பறவையியலாளர் ஆவார். கொல்கத்தாவில் பிறந்த இவர், புவியியல் பேராசிரியரின் மகனாவார். 1947ஆம் ஆண்டில், இந்திய விலங்குகள் கணக்கெடுப்பு நிறுவனத்தின் (ZSI) இயக்குநராக இருந்த சுந்தர் லால் கோரா இவருக்கு மூன்று ஆண்டு ஆய்வு நிதியினை வழங்கினார். இதனால், இவர், பிரித்தானிய அருங்காட்சியகத்தில், எர்வின் ஸ்ட்ரெஸ்மேனின் கீழ் பெர்லின் விலங்கியல் அருங்காட்சியகம் மற்றும் எர்ணஸ்ட் மேயரின் கீழ் அமெரிக்க இயற்கை வரலாற்று அருங்காட்சியகத்தில் படிக்க உதவியது.  

பிசுவாசு தனது தந்தை விரும்பிய புவியியலுக்குப் பதிலாக தனது கல்லூரியில் உயிரியல் பயின்றார். 1943இல் கொல்கத்தா பல்கலைக்கழகத்தில் பட்டம் பெற்ற இவர், 1945இல் எம்.எஸ்சி. முடித்தார். 1952ஆம் ஆண்டில் கொல்கத்தா பல்கலைக்கழகத்தில் ஜே.எல். பதுரியின் ஆய்வு வழிகாட்டுதலின் கீழ் முனைவர் பட்டம் பெற்றார். பணிபுரிந்தார். இதன் ஒரு பகுதியாக டெய்லி மெயில்<nowiki/>க்கான பயணத்தில் எவரெசுட்டு சிகரத்தினைச் சுற்றி 1954ல் யெட்டி குறித்து ஆய்வு மேற்கொண்டார். இவர் 1963இல் அமெரிக்க பறவையியலாளர்கள் சங்கத்தின் தொடர்புடைய உறுப்பினராகத் தேர்ந்தெடுக்கப்பட்டார். பின்னர் இந்திய விலங்கியல் கணக்கெடுப்பு நிறுவனத்தில் பறவை மற்றும் பாலூட்டி பிரிவின் பொறுப்பை ஏற்றுக்கொண்டார். பிரித்தானிய அருங்காட்சியகத்தில் ஆராய்ச்சிக்காக 1965, 1966 மற்றும் 1970ஆம் ஆண்டுகளில் அமெரிக்க பறவையியலாளர்கள் சங்கத்திலிருந்து சாப்மேன் நிதியுதவி இவருக்குக் கிடைத்தது. இவர் 1981இல் ஓய்வு பெறும் வரை இவிகநிறுவன இணை இயக்குநராகவும், பின்னர் 1986 வரை சிறப்பு விஞ்ஞானியாகவும் பணியாற்றினார்.  

இவரது சில முக்கிய ஆய்வுகள் நேபாளம் மற்றும் பூட்டான் பறவைகள் குறித்தவையாகும்.  

பிசுவாசு நினைவாக ஒரு பறக்கும் அணில் சிற்றினம் ஒன்றிற்கு *பிசுவாமொயோப்டெரசு பிசுவாசி* எனப் பெயரிடப்பட்டது.
# ஏ. சி. முரளி மோகன்


**ஏ. சி முரளி மோகன்** (*A. C. Murali Mohan*, 1960-25 சூன் 2014), **முரளி மோகன்** எனவும் அழைக்கப்படுபவர், ஒரு தமிழ்த் திரைப்பட நடிகர் ஆவார். இவர் தமிழ்-மற்றும் பிற மொழி தொலைக்ககாட்சித் தொடர்களிலும் நடித்துள்ளார். அதே போல் பல விளம்பரங்களிலும் தோன்றியுள்ளார். ஹார்லிக்ஸின் பிரபல விளம்பரத்திற்காக இவர் குறிப்பிடப்பட்டார், பிரபலமாக ஹார்லிக்ஸ் மாமா என்று அழைக்கப்பட்டார், மேலும் பிரபலமான தொலைக்காட்சித் தொடரான தென்றலில் இலட்சுமணன் என்ற பாத்திரத்தில் நடித்தார்.  

1990 களின் முற்பகுதியில் இவர் தமிழ் திரைப் படங்களில் கதாபாத்திரம் மற்றும் நகைச்சுவை சார்ந்த வேடங்களில் நடிக்கத் தொடங்கினார். இவர் பல தொலைக்காட்சித் தொடர்களிலும், பல விளம்பரங்களில் தோன்றியுள்ளார்.  

## இறப்பு
இவர் 2014 சூன் 25 அன்று இரவு தூக்கிட்டு தற்கொலை செய்து கொண்டார். இவருக்கு மனைவி சீதா ராணி, மகன் உமா சங்கர் ஆகியோர் உள்ளனர்.  

## பகுதி திரைப்படவியல்
| 2000 | *ஹே ராம்* | தமிழ் | பார்த்தசாரதி |
| --- | --- | --- | --- |
| 2001 | *மின்னலே* | தமிழ் |  |
| 2001 | *தவசி* | தமிழ் |  |
| 2001 | *அள்ளித்தந்த வானம்* | தமிழ் | தொலைக்காட்சி தொகுப்பாளர் |
| 2003 | *பாய்ஸ்* | தமிழ் |  |
| 2006 | *ரெண்டு* | தமிழ் |  |
| 2007 | *சிவாஜி* | தமிழ் | மருத்துவர் |
| 2008 | *வேதா* | தமிழ் |  |
| 2012 | *மயங்கினேன் தயங்கினேன்* | தமிழ் |  |
| 2018 | *மூணாவது கண்* | தமிழ் | } |

### தொலைக்காட்சி
| 2010-12 | தென்றல் | இலட்சுமணன் | சன் தொலைக்காட்சித் தொடர் |  |
| --- | --- | --- | --- | --- |
| 2013-14 | வம்சம் | செந்தில் ராஜா | சன் தொலைக்காட்சித் தொடர் | } |
# தாமோதரன் எம். வாசுதேவன்

பேராசிரியர் **தாமோதரன் எம். வாசுதேவன்** (*Damodaran M. Vasudevan*) என்பவர் அமிரிதா விசுவ வித்யாபீட மருத்துவக் கல்லூரியின் முதல்வராகவும், இந்தியாவின் கொச்சியின் அமிரிதா மருத்துவ அறிவியல் மற்றும் ஆராய்ச்சி நிறுவனத்தின் முதல்வராகவும் இருந்தார். 31.12.2009 அன்று ஓய்வு பெற்றபின்னும், கொச்சியின் அமிர்தா மருத்துவ அறிவியல் மற்றும் ஆராய்ச்சி நிறுவனத்தில் முதுநிலை திட்டங்கள் மற்றும் ஆராய்ச்சித் தலைவராகத் தொடர்கிறார். திருச்சூர் ஜூபிலி மிஷன் மருத்துவக் கல்லூரி மற்றும் ஆராய்ச்சி நிறுவனத்தில் மருத்துவ ஆராய்ச்சிக்கான ஜூபிலி மையத்தின் இயக்குநராகவும் உள்ளார்.  

மருத்துவம் மற்றும் அறுவை சிகிச்சை இளங்கலை முடித்த பின்னர், 1971ஆம் ஆண்டில் அனைத்திந்திய இந்திய மருத்துவ அறிவியல் நிறுவனத்தில் உயிர் வேதியியலில் எம்.டி. பட்டம் பெற்றார். இதனைத் தொடர்ந்து, 1994ஆம் ஆண்டில் ராயல் நோயியல் கல்லூரி சகாவாக ஆனார். இவர் ஒவ்வாமை மற்றும் நோயெதிர்ப்புத் துறையில் நிபுணத்துவம் பெற்றுள்ளார். மேலும் புற்றுநோயிலும் விரிவான ஆய்வு மேற்கொண்டுள்ளார்.  

திருச்சூர் அரசு மருத்துவக் கல்லூரியின் முதல்வராகவும் பணியாற்றியுள்ளார். இங்கிருந்து ஓய்வு பெற்ற பின்னர், மங்களூரில் உள்ள கஸ்தூரிபா மருத்துவக் கல்லூரி மற்றும் சிக்கிம் மணிப்பால் மருத்துவ அறிவியல் நிறுவனம் ஆகியவற்றில் முதல்வராக 2000இல் சேர்ந்தார். 2002 முதல் தற்போதைய பணியாற்றும் நிறுவனத்தில் பணியில் இருக்கிறார்.  

தேசிய மருத்துவ அறிவியல் குழுமத்தின் தேர்ந்தெடுக்கப்பட்ட சகாவான வாசுதேவன், இந்திய மருத்துவ குழுவின் மதிப்புமிக்க *மரு. பி.சி.ராய் விருதை* 1994ஆம் ஆண்டில் அப்போதைய இந்தியக் குடியரசுத் தலைவரிடமிருந்து மருத்துவ கற்பித்தலில் சிறந்து விளங்கியமைக்காகப் பெற்றார். மருத்துவர் வாசுதேவன் தனது மாணவர்களால் அன்பான நினைவுகூரப்படுவார். உறுதியான ஆசிரியர், வழிகாட்டி மற்றும் உயிர் வேதியியலில் அறிஞர் எனப் பாராட்டப்படுகிறார். இவர் மருத்துவ மாணவர்களுக்கான உயிர் வேதியியல் பாடநூலை எழுதியுள்ளார். முதல் பதிப்பு 1995இல் வெளியிடப்பட்டது. 2016இல் எட்டாவது பதிப்பும் 9வது பதிப்பு 2019இல் வெளியானது. இந்த புத்தகம் இப்போது சர்வதேச அளவில் நன்கு அறியப்பட்டுள்ளது. ஸ்பானிஷ் மற்றும் சிலோவாக்<nowiki/>கியா பதிப்புகள் ஏற்கனவே அச்சிடப்பட்டுள்ளன. மருத்துவ பாடநூல் உலகின் 23 நாடுகளில் பரவலாக விநியோகிக்கப்படுகிறது. டாக்டர் வாசுதேவன் பல் மாணவர்கள், துணை மருத்துவ மாணவர்களுக்கான பாடப்புத்தகங்களையும் எழுதியுள்ளார். இவர் 30 மாணவர்களின் முனைவர் பட்ட வழிகாட்டியாகவும் உள்ளார். 230க்கும் மேற்பட்ட ஆய்வுக் கட்டுரைகளை சக மதிப்பாய்வு அறிவியல் ஆய்விதழ்களில் வெளியிட்டுள்ளார்.
# லாரல் அப்பார்டு



**லாரல் ஹப்பார்ட்** (**Laurel Hubbard**) (பிறப்பு: 9 பிப்ரவரி 1978) நியூசிலாந்து நாட்டின் பாரம் தூக்கும் விளையாட்டு வீரர் ஆவார்.கொரனா பெருந்தொற்று காரணமாக, 2021-ஆம் ஆண்டிற்கு ஒத்திவைக்கப்பட்ட டோக்கியோ 2020 ஒலிம்பிக் போட்டியில், திருநங்கை மாறிய இவர் பெண்கள் அணியில் 87 கிலோ எடைப்பிரிவில் பாரம் தூக்கும் விளையாட்டில் விளையாட தேர்வு செய்யப்பட்டுள்ளார். மிகுந்த சர்ச்சைகளுக்கு இடையே லாரல் ஹப்பார்ட், ஒலிம்பிக்கில் பங்கேற்கும் முதல் திருநங்கை என்ற வரலாற்று சாதனையை படைத்துள்ளார். டோக்கியோ ஒலிம்பிக்கில் பளு தூக்குதல் போட்டியின் பெண்களின் 87 கிலோ கிராம் பிரிவில் லாரல் ஹப்பார்ட் போட்டியிட உள்ளார்.  

## ஒலிம்பிக் விதிகளில் மாற்றம்
டெஸ்டோஸ்டிரோன் என்ற ஹார்மோன், ஒருவரது உடலில் தசைகளின் வளர்ச்சிக்கு காரணமாக உள்ளது. இவருக்கு டெஸ்டோஸ்டிரோன் சுரப்பின் அளவு ஒரு குறிப்பிட்ட எல்லைக்குக் குறைவாக இருந்ததால், ஆண் திருநங்கை விளையாட்டு வீரர்கள், ஒலிம்பிக் விளையாட்டுப் போட்டிகளில் பெண்கள் பிரிவில் போட்டியிட அனுமதிக்கும் வகையில், 2015ஆம் ஆண்டில் பன்னாட்டு ஒலிம்பிக் குழு தனது விதிகளை மாற்றியமைத்தது. அதன்படியே தற்போது 43 வயதான லாரல் ஹப்பார்ட் ஒலிம்பிக்கில் பங்கேற்க தகுதி பெற்றுள்ளார். இதனால் சூலை 2021-ஆம் ஜப்பான் நாட்டின் தலைநகரம் டோக்கியோவில் நடைபெறவுள்ள ஒலிம்பிக்கில் பளு தூக்குதல் போட்டியின் பெண்கள் பிரிவில் இவர் பங்கேற்பதற்கு தேர்வு செய்யப்பட்டுள்ளார்.  
## இதனையும் காண்க
- 2020 டோக்கியோ ஒலிம்பிக் போட்டிகள்
# சஞ்சனா சிங்


**சஞ்சனா சிங்** (*Sanjana Singh*, பிறப்பு : 23 பிப்ரவரி 1986) என்பவர் ஒரு இந்தியத் திரைப்பட நடிகையாவார். இவர் பல்வேறு தமிழ் திரைப்படங்களில் தோன்றியுள்ளார். 2009 ஆம் ஆண்டு வெளியாகி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார்.  

## தொழில்
2009 ஆம் ஆண்டில் இயக்குநர் பன்னீர்செல்வம் இயக்கி விமர்சன ரீதியாக பாராட்டப்பட்ட ரேனிகுண்டா திரைப்படத்தில் இவர் அறிமுகமானார். அப்படத்தில் இவர் தன் கணவரால் பாலியல் தொழிலுக்கு கட்டாயப்படுத்தப்படும் ஒரு பாத்திரத்தில் நடித்திருந்தார். இவரது நடிப்பு விமர்சன ரீதியாக பாராட்டப்பட்டது. அடுத்ததாக கோ படத்தில் ஒரு சிறப்புத் தோற்றத்தில் தெலுங்கு பெண்ணாக நடித்தார், இதில் "அக நக" பாடலில் பல நடிகர்களுடன் நடித்தார்.  

2010ஆம் ஆண்டில், "மறுபடியும் ஓரு காதல்", "வெயிலோடு விளையாடு" , மயங்கினேன் தயங்கினேன் ஆகிய படங்களில் குத்தாட்டப் பாடல்களுக்கு ஆட ஒப்பந்தமானார். குற்றவியல் பரபரப்பூட்டும் திரைப்படமான "யாருக்கு தெரியும்" படத்தில் இவர் நடிகர் ஹரிஷ் ராஜ் உடன் நடித்தார். தயாரிப்பாளர்கள் இரண்டாவது முறையாக இந்த படத்தில் பாத்திரத்தில் நடிக்க இவரை அணுகிய பின்னரே இவர் படத்தில் நடிக்க ஒப்புக்கொண்டார். இயக்குநர் அதியமான் இயக்கிய "தப்புத் தாளங்கள், காதல் பாதை" படத்தில் தலைவாசல் விஜயின் இரண்டாவது மனைவியாக நடித்தார். சி. எஸ். அமுதன் இயக்கிய தமிழ் படம் படத்திலும், கருணாசின் "ரகளபுரம்" படத்திலும், மீண்டும் சி. எஸ் அமுதனின் ரெண்டாவது படம் என்ற படத்திலும், சன் தொலைக்காட்சியின் கிராமத்தில் ஒரு நாள் என்ற நிகழ்ச்சியிலும் இடம்பெற்றார்.  

## திரைப்படவியல்

- குறிப்பில் ஏதும் இல்லா எல்லா படங்களும் தமிழ் படங்களாகும்.

| 2009 | ரேனிகுண்டா | ஊமையான பெண்ணின் பெயர் சொல்லப்படாத அக்காள் |  |
| --- | --- | --- | --- |
| 2011 | கோ | குடிபோதையில் உள்ள தெலுங்குப் பெண் | சிறப்புத் தோற்றம் |
| 2012 | காதல் பாதை |  |  |
| மயங்கினேன் தயங்கினேன் | சிறப்புத் தோற்றம் |  |  |
| மறுபடியும் ஒரு காதல் | சிறப்புத் தோற்றம் |  |  |
| யாருக்குத் தெரியும் | பாஷா / கனிகா | கன்னடத்தில் *சேலஞ்ச்* என்றும், மலையாளத்தில் *120 மினிட்ஸ்* என்று உருவானது |  |
| 2013 | ரகளபுரம் | ஸ்வேதா |  |
| 2014 | வெற்றிச் செல்வன் |  |  |
| அஞ்சான் | சிந்து |  |  |
| விஞ்ஞானி |  |  |  |
| மீகாமன் | ரானேவின் மனைவி |  |  |
| 2015 | இரவும் பகலும் வரும் | ஹம்சா |  |
| *தோடா லுட்ஃப் தோடா இஷ்க்* | இந்தி படம், சிறப்புத் தோற்றம் |  |  |
| தனி ஒருவன் | அம்முலு |  |  |
| 2016 | வேலைன்னு வந்துட்டா வெள்ளக்காரன் | சிறப்புத் தோற்றம் |  |
| 2017 | சக்க போடு போடு ராஜா | ஹம்சா |  |
| 2020 | மானே தேனே பேயே |  |  |
# த பென்ட்ஹவுஸ்: வார் இன் லைப்



**த பென்ட்ஹவுஸ்: வார் இன் லைப்** (펜트하우스) **The Penthouse: War in Life** என்பது தென் கொரியா நாட்டு நாடகம், குற்றவியல், பரபரப்பு, பழிவாங்குதல் மற்றும் மர்மம் கலந்த தொலைக்காட்சி நாடகத் தொடர் ஆகும். லீ ஜி-ஆ, கிம் சோயேன், யூஜின், உம் கி-ஜூன், யூன் ஜாங்-ஹூன், ஷின் யூன்-கியுங், போங் டே-கியூ, பார்க் யூன்சோக் மற்றும் யூன் ஜூ-ஹீ ஆகியோர் முதன்மை கதாபாத்திரத்தில் நடித்துள்ளனர். இந்த தொடர் 26 அக்டோபர் 2020 ஆம் ஆண்டு வரை 'எஸ்பிஎஸ் தொலைக்காட்சி'யில் மூன்று பருவங்களாக ஒளிபரப்பானது.  

இந்த தொடர் பணக்கார குடும்பத்தினரும் அவர்களின் பிள்ளைகளின் கல்வி சார்ந்த பிரச்சனைகளையும் தங்களையும் தங்கள் குழந்தைகளையும் பாதுகாக்க தீமைக்குத் திரும்புவதைத் தவிர வேறு வழியில்லாத பெண்களின் ஒற்றுமை மற்றும் பழிவாங்கலை இது சித்தரிக்கிறது.. 'கிம் சூன் ஓகே' என்பவர் இந்த தொடருக்கு கதை எழுதியுள்ளார்.  

இந்த தொடரின் முதல் பருவம் 26 அக்டோபர் 2020 முதல் 5 சனவரி 2021 ஆம் ஆண்டு வரை திங்கள் மற்றும் செவ்வாய் கிழமைகளில் ஒளிபரப்பாகி 21 ஆதியங்களுடன் நிறைவு பெற்றது. இந்த தொடரின் முடிவில் 5.3 மில்லியன் பார்வையாளர்களைக் கொண்ட இந்தத் தொடர் சிறந்த 50 கொரிய தொலைக்காட்சி தொடர்களில் 9வது இடத்தில் உள்ளது.  

இந்த தொடரின் இரண்டாம் பருவம் 19 பிப்ரவரி முதல் 2 ஏப்ரல் 2021 ஆம் ஆண்டு வரை வெள்ளி மற்றும் சனிக்கிழமைகளில் தென்கொரிய நேரப்படி இரவு 10 மணிக்கு ஒளிபரப்பாகி 13 ஆதியங்களுடன் நிறைவு பெற்றது. இந்த தொடரின் முடிவில் 5.69 மில்லியன் பார்வையாளர்களைக் கொண்ட இந்தத் தொடர் சிறந்த 50 கொரிய தொலைக்காட்சி தொடர்களில் 8வது இடத்தில் உள்ளது.  

## பருவங்கள்
# பாலேல்


**பாலேல்** (*Pallel*) என்பது இந்தியாவின் மணிப்பூரின் காச்சிங் மாவட்டத்தில் உள்ள ஒரு நகரம். இது டிரான்-ஆசிய சூப்பர் நெடுஞ்சாலையின் நுழைவாயில் ஆகும். இது தேசிய நெடுஞ்சாலை 39இல், மணிப்பூர் தலைநகர் இம்பாலின் தென்கிழக்கில் 46 கி.மீ. தொலைவில் அமைந்துள்ளது.  

## மக்கள்
மணிப்பூரின் முதல் ஆளுநரான பிரஜ் குமார் நேரு, "மணிப்பூரின் அனைத்து வகையான மக்களையும் நீங்கள் பார்க்க விரும்பினால், பாலேல் வாயிலுக்குச் செல்லுங்கள்" என்று கூறினார். பாலேல், பல்வேறு சமூகங்களைச் சேர்ந்த மக்கள் பரந்த அளவில் ஒன்றாக இணக்கமாக நிம்மதியாக வாழும் பகுதியாகும். லாம்காங்சு, மாரிங்சு, அய்மோல்சு, குகி மக்கள், மெய்டெயிசு முதலானோர் ஒன்றாக வாழும் பகுதியாக உள்ளது.  

## கல்வி
இது வணிக மையமாக இருப்பதால், கல்விக்கு உரிய முக்கியத்துவம் இல்லை. உயர்நிலைப் பள்ளிகள் உள்ளன. அதனால் கல்லூரிகள் இன்னும் நிறுவப்படவில்லை. அருகிலுள்ள கல்லூரி 5 கி.மி. தொலைவில் கொம்லதாபியில் அமைந்துள்ளது. பாலேலில் உள்ள சில பள்ளிகள்  

- ஐடியல் உயர்நிலைப் பள்ளி, மோல்னோய்
- எம்.ஜி. எவர்க்ரீன் உயர்நிலைப் பள்ளி, துயிஷிமி
- வி.எம் உயர்நிலைப் பள்ளி, எச். வஜாங்
- பாலேல் உயர்நிலைப் பள்ளி.
- டிரினிட்டி உயர்நிலைப் பள்ளி, மரிங்பாய்
- கார்னர்ஸ்டோன் உயர்நிலைப் பள்ளி, லுன்னஜாங்
- அமிதா நினைவு குழந்தைகள் பள்ளி
- மறுமலர்ச்சி கழகம்

## வணிகம்
பாலேல் மணிப்பூரின் தலைமை வணிக மையத்திலிருந்து (மோரே) தொலைவில் அமைந்துள்ளது. இது சர்வதேச அல்லது உள்நாட்டு வணிகத்தைத் தொடங்க நல்ல இடமாகும்.
# பி. கேசவதேவ் இலக்கிய விருது

**பி. கேசவதேவ் இலக்கிய விருது** (*P. Kesavadev Literary Award*) என்பது தேர்ந்தெடுக்கப்பட்ட மலையாள இலக்கிய எழுத்தாளர்களுக்கு பி. கேசவதேவ் அறக்கட்டளை ஆண்டுதோறும் வழங்கும் ஓர் இந்திய இலக்கிய விருது ஆகும். புகழ்பெற்ற மலையாள எழுத்தாளர் பி.கேசவதேவின் பெயரால் இவ்விருது வழங்கப்படுகிறது.  
## விருது பெற்றவர்கள்

| ஆண்டு | எழுத்தாளர் | குறிப்பு | மேற்கோள். |
| --- | --- | --- | --- |
| 2005 | டாக்டர்.இந்திரபாபு | <></> |  |
| 2006 | பி. மோகனன் | <></> |  |
| 2007 | NA | <>—</> |  |
| 2008 | ஜோசு பணச்சிப்புரம் | தரங்கன்களில் (கட்டுரைகள்) | <></> |
| 2009 | ஜார்ஜ் ஒனக்கூர் | பார்வதங்களிலே கட்டு (நாவல்) | <></> |
| 2010 | எம். பி. வீரேந்திர குமார் | <></> |  |
| 2011 | சி. ராதாகிருஷ்ணன் | <></> |  |
| 2012 | பி. கோவிந்த பிள்ளை | <></> |  |
| 2013 | ஓ. என். வி. குறுப்பு | <></> |  |
| 2014 | பெரும்பாதவம் சிறீதரன் | <></> |  |
| 2015 | எம். கே. சானு | <></> |  |
| 2016 | ஜி.என். பணிக்கர் | <></> |  |
| 2017 | சுகதகுமாரி | <></> |  |
| 2018 | பிரபா வர்மா | <></> |  |
| 2019 | எம்.வி. பிள்ளை | <></> |  |
| 2020 | விஜயகிருஷ்ணன் | <></> | } |
# பி. எஸ். அப்பு



**பி. எஸ். அப்பு** (*P. S. Appu*) (1929 - 28 மார்ச்சு 2012) என்பவர் முச்சூரியிலுள்ள லால் பகதூர் சாசுதிரி அரசு குடிமைப்பணி பயிற்சி மையத்தில் இயக்குநராக இருந்து ஓய்வு பெற்ற இந்திய ஆட்சிப் பணியாளர் ஆவார்.  

## தொழில் வாழ்க்கை

அப்பு 1951 ஆம் ஆண்டு பீகாரில் இந்திய ஆட்சிப் பணியாளரராக தனது பணியைத் தொடங்கினார். பீகாரில் இவர் நிதிச் செயலாளராகவும் முதன்மைச் செயலாளராகவும் தர்பங்கா மற்றும் அகார்சா மாவட்ட ஆட்சியாளராகவும் இருந்துள்ளார். அப்பு 1970 ஆம் ஆண்டு முதல் 1975 ஆம் ஆண்டு வரை வேளாண்மை மற்றும் திட்டக் குழு அமைச்சகத்தின் நிலச் சீர்திருத்த ஆணையராகவும் பணியாற்றியுள்ளார். லால் பகதூர் சாசுதிரி அரசு குடிமைப்பணி பயிற்சி மையத்தின் இயக்குநராக இருந்தபோது இவர் விருப்ப ஓய்வினைக் கேட்டு பெற்றுக் கொண்டார்.  

திட்டக்குழுவால் ஆரம்பிக்கப்பட்ட நிலச் சீர்திருத்த செயற்குழுவின் தலைவராக இருந்போது, நில சீர்திருத்தங்களின் தோல்விக்கு காரணம் அரசியல் சார்ந்த குறைபாடுகளே என்று வெளிப்படையாகக் கூறினார். இச்செயல் பாராளுமன்றத்தில் சர்ச்சையை உருவாக்கியது. அப்போதைய பிரதமர் இந்திரா காந்தி உள்துறை அமைச்சர் கியானி சயில் சிங்கின் பேச்சை ஓரங்கட்டி அப்பயிற்சியாளரை பணிநீக்கம் செய்தார்.  

## விருது
இவருக்கு இந்தியாவின் மூன்றாவது உயரிய விருதான பத்ம பூசண் விருதை இந்திய அரசு வழங்கியது.
# சூரத்து பன்னாட்டு வானூர்தி நிலையம்


**சூரத்து வானூர்தி நிலையம்** (Surat Airport) இது இந்தியாவின் குசராத்து மாநிலத்தில் சூரத்து நகரிளன் மகதல்லாவில் அமைந்துள்ளது. பயணிகள் மற்றும் வானுர்திகளின் எண்ணிக்கையில் அகமதாபாத்து<nowiki/>க்கு அடுத்தப்படியாக அமைந்துள்ளது. குசராத்தின் இரண்டாவது பரபரப்பான வானுர்தி நிலையம் ஆகும். இதுவாகும்.  

## வரலாறு
சூரத்து வானுர்தி நிலையம் 1970 ஆம் ஆண்டில் குசராத்து அரசால் கட்டப்பட்டது. இதன் முதல் வானுர்தி நிறுவனம் சஃபாரி ஏர்வேசு (விஜய்பாத் சிங்கானியாவுக்கு சொந்தமானது) மும்பை மற்றும் பாவ்நகருக்கு சிறியரக வானுர்திகளை இயக்கியது.  

2007 ஆம் ஆண்டில் வானுர்தி நிலையத்தின் ஓடுபாதை நீளம் 2,250 மீட்டராக அதிகரிக்கப்பட்டது, இது பெரிய வானுர்திகள் தரையிறக்க உதவியது. அதைத் தொடர்ந்து, 6 மே 2007 அன்று தில்லிக்கு இந்தியன் ஏர்லைன்சின் வானுர்தியை இந்திய சிவில் வானுர்தி போக்குவரத்து அமைச்சர் பிரபுல் படேல் கொடி அசைத்து துவங்கிவைத்தார்.  

## வானூர்திச் சேவைகள் மற்றும் சேரிடங்கள்

### பயணிகள்
| வானூர்திச் சேவைகள் | சேரிடங்கள் |  |
| --- | --- | --- |
| ஏர் இந்தியா | புவனேசுவரம், தில்லி, கோவா, ஐதராபாத்து, கொல்கத்தா |  |
| இன்டிகோ | பெங்களூர், சென்னை, கோயம்புத்தூர், தில்லி, கோவா, ஐதராபாத்து, செய்ப்பூர், கொல்கத்தா |  |
| ஸ்பைஸ் ஜெட் | தில்லி, கோவா, கோரக்பூர், ஐதராபாத்து, செய்ப்பூர், மும்பை, கொல்கத்தா |  |
| ஸ்டார் ஏர் | அஜ்மீர்வானூர்தி நிலையம், பெல்காம் வானூர்தி நிலையம், பெங்களூர் | } |

### சரக்கு
| வானூர்திச் சேவைகள் | சேரிடங்கள் |
| --- | --- |
| ஸ்பைஸ் ஜெட் | சென்னை, கொல்கத்தா, விசாகப்பட்டினம் |
# ஆக்ரா வானூர்தி நிலையம்


**ஆக்ரா வானூர்தி நிலையம்** (*Agra Airport*)**(பண்டிட் தீன் தயாள் உபாத்யாய் வானூர்தி** நிலையம் என மறுபெயர் முன்மொழியப்பட்டது) என்பது இராணுவ விமானத்தளம் மற்றும் பொது விமான நிலையமாகும். இது இந்தியாவின் உத்தரப்பிரதேச மாநில ஆக்ரா நகருக்கு விமானச் சேவையாற்றுகிறது. இந்த விமானப்படை நிலையம் இந்திய விமானப்படையின் (ஐஏஎஃப்) மிகப்பெரிய விமான தளங்களில் ஒன்றாகும். இது அரை நூற்றாண்டுக்கும் செயல்பட்டு வருகிறது.  ஆகஸ்ட் 15, 2007 அன்று, விமான நிலையம் அறுபதாம் ஆண்டு நிறைவைக் கொண்டாடியது.  

## வரலாறு
இந்த விமான நிலையம் இரண்டாம் உலகப் போரின்போது ராயல் ஏர் ஃபோர்ஸ் நிலையம், ஆக்ராவாகத் திறக்கப்பட்டது. இங்கு ஏராளமான பறக்கும் படைப் பிரிவுகள் இருந்தன. இது போருக்குப் பிறகு மூடப்பட்டு ராயல் இந்திய விமானப்படைக்கு மாற்றப்பட்டது. ராயல் என்ற முன்னொட்டு பின்னர் கைவிடப்பட்டது. பின்னர் நிலையம் மறுபெயரிடப்பட்டது. விமானப்படை நிலையம் ஆக்ரா ஆகஸ்ட் 15, 1947இல் நிறுவப்பட்டது. விங் கமாண்டர் சிவ்தேவ் சிங்கின் கட்டளையின் கீழ் செயல்பட்டது. இவர் 12வது படைத் தளபதியாக இருந்தார். அப்போதைய கட்டளை முறையின் அடிப்படையில், விமானநிலையம் வெஸ்டர்ன் ஏர் கமாண்டின் (WAC) பொறுப்பின் கீழ் வந்தது. இந்த தளம் அடுத்த இரண்டு தசாப்தங்களாக தியேட்டர் கட்டளையின் கீழ் இருந்தது. ஜூலை 1971இல் மத்திய விமான கட்டளைக்கு (சிஏசி) மாற்றப்பட்டது. இன்றும் இதே நிலையில் தொடர்கிறது.  

ஐ.ஏ.எஃப் உடனான அறுபது ஆண்டுக்கால வரலாற்றில், சி -47 டகோட்டாஸ், சி -119 பாக்கெட்டுகள், எச்.எஸ் 748 'அவ்ரோஸ்', ஏ.என் -12 கள், அண்டனோவ் ஏஎன் -32, ஐ.எல் -76 கள், கான்பெர்ராஸ், ஐ.எல் -78 எம்.கே.ஐ இங்கு வந்துள்ளன. தற்போது வான்வழி ஆரம்ப எச்சரிக்கை மற்றும் கட்டுப்பாடு/AWACS கருவிகள் பொருத்தப்பட்டுள்ளன.  

ஐ.ஏ.எஃப் சேவையில் முதல் பயண எரிபொருள் நிரப்பும் விமானப் படைப்பிரிவை வைத்திருக்கும் நிலை இந்த நிலையத்திற்கு இப்போது கிடைத்துள்ளது. எண் 78 'மிட் ஏர் எரிபொருள் நிரப்பும் படை' (மார்ஸ்) படை IL-78MKI களைப் பறக்கிறது.  

இரண்டாம் உலகப் போரின்போது, அமெரிக்காவின் இராணுவ விமானப்படை விமான தொழில்நுட்ப சேவை கட்டளை ஆக்ராவில் "ஆக்ரா ஏர் டிப்போ" என்று பெயரிடப்பட்ட ஒரு பெரிய பராமரிப்பு மற்றும் விநியோக வசதியை நிறுவியது. 3வது ஏர் டிப்போ குழுமம் பத்தாவது விமானப்படை மற்றும் பர்மாவில் உள்ள நேச நாட்டுப் படைகள் மற்றும் சீனாவில் பதினான்காவது விமானப்படை ஆகியவற்றால் பயன்படுத்தப்பட்ட பல்வேறு வகையான போர், குண்டுவீச்சு மற்றும் போக்குவரத்து விமானங்களுக்குச் சேவை செய்தது. சீனாவில் விமானநிலையங்களை முன்னோக்கிப் பறக்க விமானப் போக்குவரத்து கமாண்ட் சரக்கு விமானம் மூலம் இமயமலை ("தி ஹம்ப்") வழியாக ஏற்றுமதி செய்வதற்கான பெரிய அளவிலான பொருட்களை இந்த டிப்போ சேமித்து வைத்தது. இது ஏடிசி கராச்சி - குன்மிங் விமானப் போக்குவரத்து பாதையில் முக்கிய விமான நிறுத்துமிடமாக இது இருந்தது. விமான நிலையம் ஏர்னஸ்ட் கானின் ஃபேட் இஸ் தி ஹண்டரில் ஒரு அத்தியாயத்தில் குறிப்பிடப்பட்டுள்ளது. இதில் இவர் தாஜ்மஹாலை அழிக்கும் கால்களுடன் வரும் கதையை ஒளிபரப்பிய பின்னர் கடுமையாகச் சுமை தாங்கிய சி -87 இல் குறிப்பிடுகிறார்.  

## முன்னேற்றங்கள்
எண் 50 படை IAF புதிதாக சேர்க்கப்பட்ட பெரியேவ் A-50 E / I வான்வழி ஆரம்ப எச்சரிக்கை மற்றும் கட்டுப்பாடு (AWACS) விமானங்களின் செயல்பாடுகளுடன் பணிபுரிந்துள்ளது. மேம்பட்ட ஏவியோனிக்ஸ் மற்றும் தொலைத்தொடர்பு அமைப்புகளுடன் சிறப்பாக வடிவமைக்கப்பட்ட ஐ.எல் -76 இல் AWACS ஏற்றப்பட்டுள்ளது.  

## விமான நிறுவனங்கள் மற்றும் இடங்கள்
# பெரிய மாரியம்மன் கோயில், ஈரோடு


**பெரிய மாரியம்மன் கோயில்** (*Periya Mariamman Temple*) என்பது இந்தியாவில் தமிழ்நாட்டின்ஈரோடு நகரில் ஈரோடு மாநகராட்சிக் கட்டிடத்திற்கு எதிரே பன்னீர்செல்வம் பூங்காவிற்கு அருகில் அமைந்துள்ளது. இது இந்துக் கடவுளான மாரியம்மனுக்கு அர்ப்பணிக்கப்பட்டுள்ளது. கொங்கு சோழர்கள் 1200 ஆண்டுகளுக்கு முன்பு இக்கோவிலைக் கட்டினர்.  

## குழுக் கோயில்கள்
இந்தக் கோயில் நிர்வாகத்துடன் நகரத்தில் உள்ள மற்ற இரண்டு கோயில்களும் அடங்கும்.  

- பெரியார் தெருவில் உள்ள சின்ன மாரியம்மன் கோயில்
- காரைவாய்க்காலில் உள்ள வாய்க்கால் மாரியம்மன் கோயில்

மேலும், நகரத்திற்குள் கருங்கல்பாளையம் மாரியம்மன், நடு மரியம்மன், நாராயண வலசு மாரியம்மன், குமலன்குட்டை மாரியம்மன், எல்லை மாரியம்மன் உள்ளிட்ட பல மாரியம்மன் கோயில்களும் உள்ளன. ஆனால், நகரத்தில் உள்ள அனைத்து மாரியம்மன் கோயில்களுக்கும் தலைமைத் தெய்வமாக இந்தப் பெரிய மாரியம்மனே வணங்கப்படுகிறார்.  

## பண்டிகைகள்
ஒவ்வோர் ஆண்டும், தமிழ் மாதமான பங்குனியில் (மார்ச்-ஏப்ரல்), நகரத்தில் ஒரு பெரிய திருவிழா கொண்டாடப்படுகிறது. திருவிழா பக்ன்குனியின் முதல் செவ்வாய்க்கிழமை தொடங்கும். இதே நேரத்தில் சின்ன மாரியம்மன் கோயிலிலும், வாய்க்கால் மாரியம்மன் கோயிலிலும் திருவிழா தொடங்கும். கொண்டாட்டத்தின் பிற நடவடிக்கைகள்:  

- கம்பம் நடுதல்
- மாவிளக்கு வழிபாடு
- கரகம் எடுத்தல்
- பொங்கல் வைத்தல்
- தேரோட்டம்
- மஞ்சள் நீராட்டு

கம்பம் நடுதலுக்கும் மஞ்சள் நீராட்டுக்கும் இடையில் 20 நாட்கள் கொண்டாட்டங்கள் நடக்கின்றன.
# மணிக்கூட்டுக் கோபுரம், ஈரோடு


**ஈரோடு, மணிக்கூட்டுக் கோபுரம்** (*Clock Tower, Erode*) என்பது இந்தியாவின் தமிழ்நாட்டின் ஈரோட்டில் அமைந்துள்ள ஒரு மணிக்கூட்டுக் கோபுரம். இது உள்ளூரில் மணிக்கூண்டு என்றும் அழைக்கப்படுகிறது.  

## வரலாறு
வில் மணிக்கூட்டுக் கோபுரத்திற்கு அருகிலுள்ள ஒரு தெரு வாழ்க்கை]]  
பரபரப்பான சந்தை வர்த்தகர்களின் நலனுக்காக அசல் மணிக்கூட்டுக் கோபுரம் ஆங்கிலேயர்களால் இந்த இடத்தில் கட்டப்பட்டது. இது பழைய நகரத்தின் மையத்தில் பன்னீர்செல்வம் பூங்காவிற்கு அருகில் அமைந்துள்ளது. இது இப்போது ஈரோட்டின் வர்த்தப் பகுதியாகும். இது மக்கள் நடமாட்டம் அதிகம் காணப்படும் ஒரு சந்திப்பில் கட்டப்பட்டுள்ளது. இங்கு நேதாஜி சாலை, ஆர்.கே.வி. சாலை, பிரப் சாலை, ஈசுவரன் கோவில் சாலை அல்லது கோட்டை சாலை என ஐந்து சாலைகள் உருவாகின்றன. தர்க்கரீதியாக, இது ஈரோடு நகரத்தின் ஆரம்ப புள்ளியாகும். இந்த மணிக்கூட்டுக் கோபுரத்தின் தெற்கில் அப்துல்கனி துணி சந்தையும், வடக்கே காய்கறி சந்தையும் உள்ளது.  

## இடம்

இது சரியாக ஈரோடு கோட்டையின் கிழக்கு நுழைவாயிலில் அமைந்துள்ளது. தளபதி மீடோசு படையெடுத்து வந்த காலத்தில் இக்கோட்டை ஏறத்தாழ முற்றாகவே அழிந்து விட்டது. பிறகு, மக்களின் நிவாரணப்பணிக்காக அழிவுற்ற மண்கோட்டையினை சீர் செய்து, சுற்றியிருந்த அகழியையும் நிரப்பினார்கள். முன்பு அகழியிருந்த பகுதியே தற்பொழுது அகழிமேடு என்று அழைக்கப்படுகிறது.  

ஆனால் தற்போதும் கோட்டை என்ற பெயர் வழக்கில் உள்ளது. மணிக்கூண்டிற்கு மேற்கே, அகழிமேடு வரை உள்ள பகுதியை 'கோட்டை' என்றும், மணிக்கூண்டிற்குக் கிழக்கே காலிங்கராயன் கால்வாய் வரை உள்ள பகுதியை 'பேட்டை' என்றும் அழைத்து வருகின்றனர்.  

## கட்டமைப்பு

சாலை மேம்பாடுகளுக்காக அசல் கட்டமைப்பு இடிக்கப்பட்டிருந்தாலும், மாற்று கட்டமைப்புகள் அந்த இடத்தில் ஈரோடு மாநகராட்சியால் கட்டப்பட்டுள்ளன. எவ்வாறாயினும், இந்த இடத்தில் சில காலம் மணிக்கூட்டுக் கோபுர அமைப்பு இல்லாமல் இருந்தது. ஆனாலும், இந்த இடம் அதன் பெயரைத் தக்க வைத்துக் கொண்டது. மேலும் உள்ளூர் மக்களால் கடிகார கோபுரம் அல்லது தமிழில் மணிக்கூண்டு என்று அழைக்கப்படுகிறது.  

கடந்த காலத்தின் மகிமையைத் தக்க வைத்துக் கொள்ள, பிப்ரவரி 2006 இல், ஈரோடு மாநகராட்சி அதே இடத்தில் நவீன மணிக்கூட்டுக் கோபுரத்தை உருவாக்க திட்டமிட்டது. 50 அடி உயர கோபுர அமைப்பு 2009 ஆம் ஆண்டில் வடிவமைக்கப்பட்டு கட்டப்பட்டுள்ளது. நடுவில் ஒரு காவல் கண்காணிப்பு கோபுரம் உள்ளது.  

பின்னர் 2015 ஆம் ஆண்டில், இந்த கோபுரம் அகற்றப்பட்டு, பொது-தனியார் பங்களிப்புடன் ஒரு புதிய கட்டமைப்பு கட்டப்பட்டுள்ளது. அந்த இடத்தில் இது மூன்றாவது கட்டமைப்பாகும். இது இன்னும் பொதுமக்களுக்கு சேவையை வழங்கி அதன் மகிமையைத் தக்க வைத்துக் கொண்டிருக்கிறது.
# செவ்வாலி பேரினம்


**செவ்வாலி பேரினம்** (*Phoenicurus*) என்பது சிறிய அளவிலான, தொல்லுலக பறவைகளின் குழு ஆகும். இவை முன்னர் அமெரிக்க பாடும் பறவைக் (டர்டிடே) குடும்பத்தில் வகைப்படுத்தப்பட்டன. ஆனால் இப்போது இவை தொல்லுலக ஈப்பிடிப்பான் குடும்பத்தின் மஸ்கிகாபிடே ஒரு பகுதியாக அறியப்படுகின்றன. இவை தற்போது நான்கு பேரினங்களாக வகைப்படுத்தப்பட்டுள்ளன. உண்மையான ரெட்ஸ்டார்ட்ஸ் *ஃபீனிகுரசு*, நெருங்கிய தொடர்புடைய பேரினங்கள் *சைமரோரோனிசு* மற்றும் *ரியாகோர்னிசு*, குறைந்த நெருங்கிய தொடர்புடைய ஒற்றைச் சிற்றினமுடைய, *லுசினியா* ஆகியவை இந்த நான்கு வகைகளாகும்.  

இவை பூச்சிகளை உண்ணக்கூடியவை. தரையில் காணும் பூச்சிகளை உண்ணும் பறவைகள் இவை. இவற்றில் பெரும்பாலானவை சிவப்பு வால் கொண்டவை. இதுவே இக்குழுவிற்கு இப்பெயரைக் கொடுக்கின்றது.ஒரு விலங்கின் வால் என்ற பொருள்கொண்ட மத்திய ஆங்கிலச் சொல் *ஸ்டெர்ட்* (*stert*) மற்றும் பழைய ஆங்கிலத்தின் *ஸ்டியோர்ட்* (*steort*) என்பதிலிருந்து பெறப்பட்டது ஸ்டார்ட் ("start") என்ற நவீன ஆங்கிலச் சொல். பெரும்பாலான சிற்றினங்கள் வலசைப் போகக்கூடியன. வட பகுதியில் வாழும் இனங்கள் நீண்ட தூரம் பயணம் செய்பவை. தென்கிழக்கு இனங்கள் பெரும்பாலும் செங்குத்தாக இடம்பெயரக்கூடியன. உயரமான பகுதிகளில் இனப்பெருக்கம் செய்து குளிர்காலத்தில் கீழ்நோக்கி வருபவை.  

இவை சிறிய பூச்சி உண்ணிகள். ஆண் பறவைகள் பெரும்பாலும் சிவப்பு, நீலம், வெள்ளை மற்றும் கருப்பு ஆகிய பல்வேறு கலவையில் பிரகாசமான நிறத்தில் உள்ளன. பெண் குருவி சிவப்பு வாலுடன் வெளிர் பழுப்பு நிறத்தில் உள்ளன. ஆனால், இது குறித்து பன்னாட்டு பறவையியல் காங்கிரஸ் இன்னும் முடிவு எடுக்கவில்லை.  

செட்டோபாகா மற்றும் மியோபொரசு இனத்திலுள்ள புதிய உலக ரெட்ஸ்டார்ட்டுகள் நெருங்கிய தொடர்புடையவை அல்ல. இவைகள் புதிய உலக பாடும்பறவை குடும்பத்தில் பருலிடே இனவகையின. பிந்தைய இனத்தின் உறுப்பினர்கள், விரிவான வெள்ளை மற்றும் வால்களில் சிவப்பு இல்லாதவைகளாகும், இவை "வைட்ஸ்டார்ட்ஸ்" என்றும் அழைக்கப்படுகின்றன.  

## இனங்கள் பட்டியல்
- பேரினம் *ஃபீனிகுரசு*
  - ப்ரெஸ்வால்ஸ்கி செவ்வாலி (*ஃபீனிகுரசு அலாசானிகசு*)
  - எவர்ஸ்மேன் செவ்வாலி (*ஃபீனிகுரசு எரித்ரோனோட்டசு*)
  - செவ்வாலி (* ஃபீனிகுரஸ் ஓக்ரூரோசு*)
  - ஹோட்சன் செவ்வாலி (*ஃபீனிகுரஸ் ஹோட்சோனி*)
  - வெண்தொண்டை செவ்வாலி (*ஃபீனிகுரஸ் ஸ்கிஸ்டிசெப்ஸ்*)
  - டாரியன் செவ்வாலி (*ஃபீனிகுரஸ் அரோரியசு*)
  - மசியர் செவ்வாலி (*ஃபீனிகுரசு மசெரி*)
# கர்ணசுவர்ணா


**கர்ணசுபர்ணா** (*Karnasubarna*) அல்லது **கர்ணசுவர்ணா** (பொருள்: கர்ணனால் அழகாக நிர்மாணிக்கப்பட்டது) என்பது 7 ஆம் நூற்றாண்டில் ஆட்சி செய்த பண்டைய வங்காளத்தின் கௌடப் பேரரசின் முதல் மன்னனான சசாங்கன் ஆட்சிகாலத்தில் தலைநகராக இருந்தது. சசாங்கனின் மரணத்திற்குப் பிறகு, காமரூப மன்னனான பாஸ்கரவர்மனிடம் ஒரு குறுகிய காலம் இது இருந்திருக்கலாம். இது அவனது நிதான்பூர் செப்புத் தகடு மூலம் தெளிவாகிறது. ஜெயநாகனின் வாப்ப கோசாவத செப்புத் தகட்டின்படி 7 ஆம் நூற்றாண்டின் நடுப்பகுதியில், இது ஜெயநாகனின் தலைநகராக இருந்தது. கர்ணசுவர்ணாவின் இடிபாடுகள் இந்திய மாநிலமான மேற்கு வங்காளத்தில் தற்போதைய முர்சிதாபாத் மாவட்டத்தில் கன்சோனாவில் அமைந்துள்ளன. இது முர்சிதாபாத் மாவட்டத்தின் தலைமையகமான பெர்காம்பூருக்கு தென்மேற்கே 9.6 கிலோமீட்டர் (6.0 மைல்) தொலைவில் உள்ளது.  

பாண்டவர்களின் தாயான குந்திக்கு முதன்முதலில் பிறந்த மகனான கர்ணனுக்கு கௌரவ இளவரசன் துரியோதனன் வழங்கிய அங்க இராச்சியத்தின் தலைநகராக இது இருந்ததாக ஒரு புராணக்கதை இருக்கிறது.  

## போக்குவரத்து
கிழக்கு ரயில்வேயின் பர்கர்வா-அசிம்கஞ்ச்-கட்வா சுழற்சியில் கர்ணசுபர்ணா தொடருந்து நிலையம் (முன்பு சிரூட்டி என்று அழைக்கப்பட்டது) அமைந்துள்ளது. சில பயணிகள் தொடருந்துகளும், விரைவு தொடருந்துகளும் இந்நிலையத்தைக் கடந்து செல்கின்றன. இங்கிருந்து மாவட்டத் தலைமையகம் பகாரம்பூருக்கு பேருந்துச் சேவைகள் உள்ளன.  

## இராசபரிதங்கத்தில் அகழ்வாராய்ச்சி
பிரபல சீனப் பயணி சுவான்சாங் தனது பயணக் குறிப்புகளில் கர்ணசுவர்ணாவுக்கு அருகிலுள்ள வச்சிரயான பௌத்தர்களின் கற்றல் மையமான உலோ-தோ-மோ-சி (இரக்தாமிரித்திகா) மகாவிகாரையைப் பற்றி குறிப்பிட்டுள்ளார். இது இராசபரிதங்கம் என்ற இடத்துடன் அடையாளம் காணப்பட்டுள்ளது. இராசபரிதங்கத்தின் தொல்லியல் தளம் பாகீரதி ஆற்றங்கரையிலுள்ள கர்ணசுவர்ணா தொடருந்து நிலையத்திலிருந்து சுமார் 2.4 கி.மீ தூரத்தில் உள்ளது. தொல்லியலாளர் எஸ். ஆர். தாசு என்பவரின் வழிகாட்டுதலின் பேரில் 1962ஆம் ஆண்டில் கொல்கத்தா பல்கலைக்கழகத் தொல்லியல் துறையைச் சேர்ந்த ஒரு குழு இந்த தளத்தை முதன்முதலில் தோண்டியது.  

## புகைப்படங்கள்
# மதுமிலா


**மதுமிலா** (*Madhumila*, பிறப்பு 23 மே 1988), என்பவர் இலங்கையில் பிறந்த தமிழ் நடிகையும், தொலைக்காட்சி நிகழ்ச்சித் தொகுப்பாளரும், வடிவழகியுமாவார். இவர் 2012-இல் மக்கள் தொலைக்காட்சியில் நிகழ்சியில் தொகுப்பாளராக தனது தொழில் வாழ்க்கையைத் தொடங்கினார். மேலும் விஜய் தொலைக்காட்சியில் ஒளிபரப்பான *ஆபீஸ்* என்ற தொலைக்காட்சித் தொடரில் நடிகையாக அறிமுகமானார். அது இவருக்கு நிறைய புகழைப் பெற்றுத்தந்தது. பூஜை, ரோமியோ ஜூலியட், மாப்ள சிங்கம் போன்ற சில பிரபலமான படங்களிலும் இவர் தோன்றியுள்ளார்.  

ஆபிஸ் தொடரில் இலட்சுமி என்ற பாத்திரத்தில் நடித்தற்காக 2014ஆம் ஆண்டு மதுமிலாவுக்கு விஜய் தொலைக்காட்சி விருதும் வழங்கப்பட்டது.  

## தனிப்பட்ட வாழ்க்கை
2017-இல் திருமணம் செய்து கொண்ட மதுமிலா, கனடாவில் தன் கணவருடன் வசித்து வருகிறார். இவர்களுக்கு 20 ஏப்ரல் 2020-இல் குழந்தை பிறந்தது.  

## திரைப்படவியல்
**நடித்த திரைப்படங்களின் பட்டியல்**

| 2014 | பூஜை | செல்வி |  |
| --- | --- | --- | --- |
| 2015 | ரோமியோ ஜூலியட் | பிரியா |  |
| 2016 | மாப்ள சிங்கம் | வினோதினி |  |
| 2017 | செஞ்சிட்டாளே என் காதல | அனுஷ்கா |  |
| 2017 | சங்கிலி புங்கிலி கதவத் தொற | சந்தியா |  |
| 2018 | நெஞ்சமெல்லாம் காதல் | சரண்யா | } |
**தொலைக்காட்சி நிகழ்ச்சிகளின் பட்டியல்**

| 2012 | மக்கள் தொலைக்காட்சி | அவராகவே |  |
| --- | --- | --- | --- |
| 2013-2014 | *ஆபிஸ்* | லட்சுமி | பிடித்த புதுமுகத்துக்கான விஜய் தொலைக்காட்சி விருதுகள் |
| 2013-2014 | தாயுமானவன் | சுபா |  |
| 2013-2014 | அக்னி பறவை | அம்மு |  |
| 2015–2016 | *கிச்சன் சூப்பர் ஸ்டார் (பருவம் 4)* | அவராகவே |  |
| 2016-2016 | *அச்சம் தவிர்* | அவராகவே |  |
| 2016-2017 | *விண்ணைத்தாண்டி வருவாயா* | அபிராமி (அபி) |  |
| 2020 | ஆண்மை (யூடியூப் குறும்படம்) | விஜி | } |
# இலைலாபரி வானூர்தி நிலையம்


**இலைலாபரி வானூர்தி நிலையம்** (*Lilabari Airport*) அல்லது **வடக்கு இலக்கிம்பூர் வானூர்தி நிலையம்** இந்தியாவின் அசாம் மாநிலத்தில் உள்ள லக்கிம்பூர் மாவட்டத்தில் அமைந்துள்ளது. இது வடக்கு லக்கீம்பூர் நகருக்கு 8 கி.மி. தொலைவில் அமைந்துள்ளது. இங்கிருந்து லக்கிம்பூர் நகருக்கு விமானச் சேவை செய்கிறது.  

## வரலாறு
இலக்கிம்பூரில் உள்ள இலைலாபரி விமான நிலையத் திட்டம் 1999-2003 முதல் நாடாளுமன்ற உறுப்பினர் டாக்டர் ராணி நாராவின் பரபரப்பான பிரச்சாரம் மற்றும் பரப்புரைகளைத் தொடர்ந்து தொடங்கியது. விமான நிலையத்தின் கட்டுமானம் 2003க்குள் நிறைவடைந்தது, முனையத்தை அப்போதைய மத்திய பொது விமான போக்குவரத்து அமைச்சர் சையத் ஷாநவாஸ் உசேன் திறந்து வைத்தார்.  

## தற்போதைய நிலை

- 2013ஆம் ஆண்டு நிலவரப்படி, இலக்கிம்பூரில் உள்ள இலைலாபரி விமான நிலையம் தினசரி அடிப்படையில் ஏர் இந்தியா பிராந்திய சேவையால் கொல்கத்தாவுடன் இணைக்கப்பட்டுள்ளது.
- விமான நிலையத்தில் இரவு தரையிறங்கும் வசதி உள்ளது மற்றும் பெரிய விமானங்களை இயக்க ஓடுபாதை மாற்றியமைக்கப்படுகிறது.
- 2020ஆம் ஆண்டு நிலவரப்படி, ஏர்ஏசியா லைலாபாரியினை தினசரி விமானச் சேவை மூலம் புது தில்லியுடன் இணைக்க உள்ளது.

## எதிர்கால முன்னேற்றங்கள்

- இந்திய வானூர்தி நிலையங்கள் ஆணையம் விமான நிலையத்தில் விமான மனிதவள பயிற்சி குழுமத்திற்கு 25 ஏக்கர் நிலத்தையும், மாநில அரசிடமிருந்து ஓடுபாதை மற்றும் தனிமைப்படுத்தும் பகுதியினை விரிவுபடுத்துவதற்காக மேலும் 84 ஏக்கர் நிலத்தையும் நவம்பர் 2019இல் கோரியிருந்தது.}}
# படிமத் திருக்கோலங்கள்

**படிமத் திருக்கோலங்கள்** என்பது சிற்பகலைத் துறையில் இறையுருவங்களின் நிலையைக் குறிக்கும். இதனை ஆசனங்கள் என்றும் கூறுவர்.  

## வகைகள்
இந்த ஆசனங்கள் ஐந்து வகையாக பிரிக்கப்படுகின்றன.  

1. ஸ்தானகம்
1. ஆசனம்
1. சயனம்
1. ஸ்தாளசனம்
1. சயனாசனம்

### நின்ற கோலம் அல்லது ல்கானரம்
ஸ்கானரம் என்பதை நின்ற கோலம் எனலாம். இவ்வாறான நின்ற கோலம்  
1. சமபாத ஸ்தானகம்
1. வைதஸ்திக ஸ்தானகம்
1. அர்த்த வைதஸ்திக ஸ்தானகம்
1. காயோத்சர்க்கம்

### ஆசனம் அல்லது அமர்ந்த கோலம்
1. சுகாசனம்
1. பத்மாசனம்
1. லளிதாசனம்
1. மகாராஜ லீலாசனம்
1. வீராசனம்
1. உத்குடிகாசனம்
1. யோகாசனம்
1. ஸ்வஸ்திகாசனம்
1. கருடாசனம்

### சயனம்

### ஸ்தானாசனங்கள்
1. வைசாக ஸ்தானகம்
1. வைஷ்ணவம்
1. ஸ்வ்திகாசனம்
1. ஆலீடாசனம்
1. பிரத்யாலீடாசனம்
1. ஈர்த்வ ஜானு
1. ஏகபாத ஸ்தானகம்

### சயனாசனம்
1. சமசயனம்
1. அர்த்த சயனம்

## ஆதாரங்கள்
# சி. உ. வேல்முருகேந்திரன்


**சி. உ. வேல்முருகேந்திரன்** (*C. U. Velmurugendran*) என்பவர் ஓர் இந்திய நரம்பியல் நிபுணர், மருத்துவ எழுத்தாளர் மற்றும் சென்னை ஸ்ரீ ராமச்சந்திர மருத்துவக் கல்லூரி மற்றும் ஆராய்ச்சி நிறுவனத்தில் நரம்பியல் துறையின் தலைவர் ஆவார். இவர் திருப்பதி ஸ்ரீவெங்கடேஸ்வரா மருத்துவ அறிவியல் கழகத்தில் கெளரவ பேராசிரியராக உள்ளார். இவர், 2012இல் வெளியிடப்பட்ட *முதுகெலும்பின் நோய்கள்* உள்ளிட்ட புத்தகங்களில் கட்டுரைகளை எழுதியுள்ளார். 2008ஆம் ஆண்டில், நாட்டின் உயரிய குடிமகனுக்கான பத்மஸ்ரீ விருதினை இந்திய அரசு இவருக்கு வழங்கியது.  

## வாழ்க்கைக் குறிப்பு
தென்னிந்திய மாநிலமான தமிழ்நாட்டில் மருத்துவர் சி. எஸ். உத்தமராயனுக்கு மகனாகப் பிறந்த வேல்முருகேந்திரன், சென்னைப் பல்கலைக்கழகத்தில் மருத்துவத்தில் (எம்.பி.பி.எஸ்) பட்டம் பெற்றார். பின்னர் அதே நிறுவனத்தில் எம்.டி மற்றும் டி.எம். பட்டம் பெற்றார். 1985 முதல் 98 வரை மதராசு மருத்துவக் கல்லூரியில் பேராசிரியர் மற்றும் நரம்பியல் துறைத் தலைவராகவும், 1999 முதல் 2016 வரை ஸ்ரீராமச்சந்திர மருத்துவக் கல்லூரி மற்றும் ஆராய்ச்சி நிறுவனத்திலும், 1999 இல் தகைசால் பேராசிரியராகத் தமிழ்நாடு டாக்டர் எம்.ஜி.ஆர் மருத்துவப் பல்கலைக்கழகத்திலும், 2002ல் கெளரவப் பேராசிரியராகத் திருப்பதி ஸ்ரீவெங்கடேஸ்வர மருத்துவ அறிவியல் நிறுவனத்திலும் பணியாற்றினார்.  
1974-75 காலப்பகுதியில் உலக சுகாதார அமைப்புக்கு (WHO) சென்று ஒரு வருடம் பணியாற்றினார். பின்னர் 1975 - 1999 வரை தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்தில் நரம்பியல் துறையில் பணிபுரிந்தார். இடையில் , திருவனந்தபுரம் ஸ்ரீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனம் (1994), மற்றும் பனாரஸ் இந்து பல்கலைக்கழகம் (1996-1998) ஆகிய இரண்டிலும் ஆசிரிய தேர்வுக் குழுவில் பணியாற்றினார். தமிழ்நாடு டாக்டர் எம்.ஜி.ஆர் மருத்துவ பல்கலைக்கழகத்தில் டாக்டர் ஆஃப் சயின்ஸ் (மதிப்புறு முனைவர் பட்டம்) பட்டம் பெற்ற இவர், சென்னையில் நாள்பட்ட கால்-கை வலிப்பு நோயாளிகளுக்குத் தங்குமிடப் பட்டறை ஒன்றையும் , சென்னையில் *சர்வதேச குழந்தை நரம்பியல் காங்கிரஸ் 2016* உட்படப் பல மருத்துவ மாநாடுகளையும் ஏற்பாடு செய்துள்ளார். வேல்முருகேந்திரன் 2006ஆம் ஆண்டில் தேசிய மருத்துவ அறிவியல் குழுமத்தில் உறுப்பினராகத் தேர்ந்தெடுக்கப்பட்டார். 2008ஆம் ஆண்டில் இந்திய அரசு பத்மஸ்ரீ விருதினை வழங்கியது.
# சிரசச் சக்கரம்

**சிரசச் சக்கரம்** என்பது சக்கரம் போன்ற அமைப்பு இந்து சமய சிற்பங்கங்களின் முடியின் பின்புறத்தில் அமைக்கப்படுவது ஆகும். இதனை சிரசு சக்கரம் எனவும் அழைக்கின்றனர்.  

சிரச்சக்கரம் 8, 12, 16 ஆரங்களை கொண்டதாக அமைக்கப்படுகிறது. இந்த சக்கர அமைப்பானது ஞானத்தின் குறியீடாக கருதப்படுகிறது.  

2020 ஆம் ஆண்டு சென்னையில் பூமாதேவி உலோகச் சிலையை சிலை தடுப்பு பிரிவினர் மீட்டனர். அப்போது பூமாதேவி சிலையின் தலை பகுதியில் சிரசு சக்கரம் அறுக்கப்பட்டிருப்பதை அறிந்தனர். விசாரனையில் பஞ்சலோகச் சிலையில் தங்கம் எவ்வளவு உள்ளது என்பதை தெரிந்து கொள்வதற்காக அறுக்கப்பட்டிருந்ததை கண்டறிந்தனர்.  

## ஆதாரங்கள்
# கருக்கணிகள்

**கருக்கணிகள்** என்பவை சிற்ப வடிவங்களில் அலங்காரத்திற்காக அமைக்கப்படுகின்ற வடிவமைப்பு ஆகும். ஆடைகளில், அணிகலன்களில், விலங்குகளின் உறுப்புகளை அலங்கரிக்கவும், இந்த கருக்கணிகள் பயன்படுத்தப்படுகின்றன. இதனை **கோடிப்பாளை** என்றும் அழைப்பர்.  

## வகைகள்
இந்த கருக்கணிகள் ஒன்பது வகையாக உள்ளன.  
1. சுடர்க் கருக்கு
1. குதிரைவால் கருக்கு
1. அன்னவால் கருக்கு அல்லது அன்னவாசல் கருக்கு
1. கோடிப்பாளைக் கருக்கு
1. மையப் பாளைக் கருக்கு
1. கொடிக் கருக்கு
1. ஓடுக் கருக்கு
1. வட்டக் கருக்கு
1. அடைப்புக் கருக்கு

## கோயில்களில்
நெடுங்களநாதர் கோயிலின் முதல் வகைத் தூண்களின் சதுரங்கள் சிலவற்றில் கருக்குகளுடன் கூடிய சிற்பங்கள் உள்ளன. ஒரு சதுரத்தில் எதிர்ப்பார்வையிலுள்ள இரண்டு தாவுயாளிகள் கருக்கணிகள் உமிழ்கின்ற வண்ணம் உள்ளன. வேறொரு சதுரத்தில் பெண்ணொருவரைக் கருக்கணிக் காரிகையாகக் காட்சிப்படுத்துகிறது.  

## இவற்றையும் காண்க
- படிமத் திருக்கோலங்கள்
- தலைக்கோலங்கள்

## ஆதாரங்கள்
# சக்தி ஆயுதம்

**சக்தி ஆயுதம்** என்பது இந்து சிற்பக் கலை மரபில் இறைகளின் கையில் உள்ள ஆயுதமாகும்.  

இந்த ஆயுதத்தினை சக்தி ஆயுதம், சக்திவேல் ஆயுதம், வேலாயுதம் என்றும் அழைப்பர்.  

## முருக புராணம்

இந்து சமயத்தில் முருகப்பெருமானின் தனித்துவ ஆயுதமாக இந்த சக்தி ஆயுதம் கருதப்படுகிறது. உமையம்மை சூரபத்மனை அழிக்க முருகனுக்கு சக்தி ஆயுதம் தந்ததாக புராணங்கள் கூறுகின்றன. வேலாயுதம் மட்டும் தனித்து வழிபடு பொருளாகவும் உள்ளது.  

## சக்தி ஆயுத வடிவமைப்பு

இந்த ஆயுதம் மூன்று சாய் சதுரங்களின் கோடிகளை ஒன்றொடு ஒன்று நெருங்கியிருக்குமாறு அமைக்கப்படுகிறது. இவ்வாறு அமைப்படுகையில் வரிசையாகவும், தண்டத்தின் நுனியில் பொறுத்தப்பட்டதாகவும் உள்ளது. சில சிற்ப நூல்களில் இரண்டு சாய் சதுரங்களுக்கு நடுவே சூரியகாந்தி பூ போன்ற அமைப்பு உள்ளதாக குறிப்பிடப்படுகிறது.  

இந்த ஆயுதத்தின் மேற்பகுதி இச்சா சக்தியையும், நடுப்பகுது ஞான சக்தியையும், கீழ் பகுதியானது கிரியா சக்தியையும் குறிப்பதாகும்.  

## இவற்றையும் காண்க

## ஆதாரங்கள்
# எட்கர் ரைட்



**எட்கர் ஹோவர்ட் ரைட்** (பிறப்பு: 18 ஏப்ரல் 1974) என்பவர் இங்கிலாந்து நாட்டு திரைக்கதை ஆசிரியர், இயக்குநர் மற்றும் தயாரிப்பாளர் ஆவார். இவர் ஜோ கார்னிசு, ஆடம் மெக்கே மற்றும் பால் ருத் ஆகியோருடன் இணைந்து ஆன்ட்-மேன் என்ற திரைப்படத்தில் திரைக்கதை ஆசிரியராக பணியாற்றியுள்ளார்.
# ஜெமிந்தா



**ஜெமிந்தா**, (மலாய்: *Jementah*; ஆங்கிலம்: *Jementah*; சீனம்: 杰门塔; ஜாவி: جمنتة) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் சிகாமட் நகரத்திற்கு மேற்கே அமைந்து உள்ளது.  

ஜொகூர் பாரு மாநகரத்தில் இருந்து வடக்கே சுமார் 160 கி.மீ. தொலைவிலும்; சிகாமட் நகரில் இருந்து தெற்கே 21 கி.மீ. தொலைவிலும் ஜெமெந்தா நகரம் அமைந்துள்ளது.  

ஜெமிந்தா நகரின் உட்பகுதியில் உள்ள நாகப்பா தோட்டத்தில் தமிழர்கள் கணிசமான அளவிற்கு இன்றும் வாழ்கிறார்கள். 1990-ஆம் ஆண்டு புள்ளிவிவரங்களின்படி அந்தத் தோட்டத்தில் 279 தமிழர்கள்; 42 சீனர்கள்; 108 மலாய்க்காரர்கள் வேலை செய்தார்கள். இங்கு ஒரு தமிழ்ப்பள்ளி உள்ளது. அதன் பெயர் நாகப்பா தோட்டத் தமிழ்ப்பள்ளி.  

## வரலாறு
ஜெமிந்தா எனும் பெயர் உருவானதற்கு இரு காரணங்கள் சொல்லப் படுகின்றன. முன்பு காலத்தில் அங்கு ஒரு கிராமம் உருவாக்கப்படும் போது அங்கு அதிகமான லாலான் புற்கள் இருந்து உள்ளன. அதை வெட்டிய கிராமவாசிகளுக்கு சலிப்பு எடுத்து ’ஜெமு’ *(Jemu)* என்று சொல்லி இருக்கிறார்கள். மலாய் மொழியில் *ஜெமு* என்றால் சலிப்பு என்று பொருள்.  

அதற்கு சிலர் *எந்தா* *(Entah)* என்று பதில் வழங்கி உள்ளார்கள். மலாய் மொழியில் *எந்தா* என்றால் தெரியவில்லை என்று பொருள். அந்த வகையில் அந்த இடத்திற்கு ஜெமிந்தா என்று பெயர் வந்து இருக்கலாம் என்று சொல்லப் படுகிறது.  

மற்றொரு காரணமும் சொல்லப் படுகிறது. கிராமவாசிகள் அந்தக் கிராமத்தை உருவாக்கும் போது அவர்களை அதிகமாக அட்டைகள் கடித்ததால் அந்த இடத்திற்கு ஜெமு லிந்தா *(jemu - lintah)* என்று பெயர் வந்து இருக்கலாம் என்றும் சொல்லப் படுகிறது. அட்டைக்கு மலாய் மொழியில் *லிந்தா* *(lintah)* என்று பெயர்.  

## நாகப்பா தோட்டத் தமிழ்ப்பள்ளி
நாகப்பா தோட்டத் தமிழ்ப்பள்ளி 1946-ஆம் ஆண்டு நாகப்பா தோட்ட நிர்வாகத்தினரால் தோற்றுவிக்கப்பட்டது. முதலில், அந்தப் பள்ளி தொழிலாளர்களின் பிள்ளைகளைப் பராமரிக்கும் இடமாகச் செயல்பட்டது.  

முன்னர் இந்தப் பள்ளிக்கூடம் ஜெமிந்தா பட்டணத்தில் இருந்து 12 கி.மீ. தூரத்தில் அமைக்கப்பட்டு இருந்தது. தங்காக் - சிகாமட் செல்லும் நெடுஞ்சாலையில் ஒரு செம்மண் சாலையில் 6 கி.மீ. தூரம் பயணிக்க வேண்டி இருந்தது.  

இந்தப் பள்ளியை ஜெமிந்தா பட்டணத்திற்கு மாற்ற பல முயற்சிகள் மேற்கொள்ளப் பட்டன. பின்னர் மாணிக்கக் செட்டியார் என்பவர் இலவசமாக வழங்கிய நிலத்தில் புதிய பள்ளிக்கூடம் 2010-ஆம் ஆண்டில் கட்டப்பட்டது.  

### மலேசிய அரசாங்கத்தின் 21 இலட்சம் ரிங்கிட் நிதியுதவி

இந்தப் பள்ளிக்கூடம் 2011 செப்டம்பர் 28-ஆம் தேதி நாகப்பா தோட்டத்தில் இருந்து ஜெமிந்தா பட்டணத்திற்கு மாற்றம் செய்யப் பட்டது. பின்னர் மாண்புமிகு டத்தோ ஸ்ரீ டாக்டர் ச. சுப்பிரமணியம் அரசாங்கத்திடம் இருந்து 21 இலட்சம் ரிங்கிட் மானியம் பெற்றுத் தந்தார்.  

அதன் வழி ஒரு பள்ளி மண்டபம், ஓர் இணைக் கட்டடம், ஒரு கணினி அறை, ஒரு நூலகம், ஒவ்வொரு வகுப்பறையிலும் ஒரு ‘ஸ்மார்ட்’ தொலைக்காட்சி போன்ற பல வசதிகள் செய்து தரப்பட்டு உள்ளன.  

**நாகப்பா தோட்டத் தமிழ்ப்பள்ளியின் படங்கள்**  

## அருகில் உள்ள நகரங்கள்
கிமெஞ்சே (Gemereh)</br >  
புக்கிட் செரம்பாங் (Bukit Serampang)</br >  
தங்காக் (Tangkak)
# உயர்நிலை ஆராய்ச்சி நிறுவனம்


**உயர்நிலை ஆராய்ச்சி நிறுவனம்** (*Institute of Advanced Research*) இந்தியாவின் குசராத்து மாநிலம் காந்திநகரில் அமைந்துள்ளது. மேம்பட்ட ஆராய்ச்சி நிறுவனம் மற்றும் பல்கலைக்கழகம் என்ற பெயராலும் இந்நிறுவனம் அழைக்கப்படுகிறது. புதுமையான நவீன தனியார் பல்கலைக்கழகமான உயர்நிலை ஆராய்ச்சி நிறுவனம் 2011 ஆம் ஆண்டில் திருத்தப்பட்ட குசராத்து தனியார் பல்கலைக்கழகங்கள் சட்டத்தின் அடிப்படையில் நிறுவப்பட்டது.  

இங்கிலாந்தை தலைமையிடமாகக் கொண்ட தொண்டு அமைப்பான பூரி அறக்கட்டளை இப்பல்கலைக்கழகத்தை நிறுவி நிதியுதவி அளிக்கிறது. பூரி அறக்கட்டளையுடன் குசராத்து அரசாங்கம் இதற்கான புரிந்துணர்வு ஒப்பந்தத்தில் கையெழுத்திட்டுள்ளது. இந்திய குடியரசுத் தலைவராக இருந்த அப்துல் கலாம் மற்றும் அப்போதைய குசராத்து மாநில முதல்வராக இருந்த பிரதமர் நரேந்திர மோடி ஆகியோரின் ஆதரவுடன் இந்நிறுவனம் நிறுவப்பட்டது.  

குசராத்து மாநிலத்தில் உயிரியல் மற்றும் உயிர் தொழில்நுட்பத் துறைகளில் ஆராய்ச்சி மற்றும் கல்வி மேம்பாட்டை உயர்த்துவது இந்த புரிந்துணர்வு ஒப்பந்தத்திற்கான முக்கியக் காரணமாகும். தொழில்ரீதியாக கவனம் செலுத்தும் இளநிலை, முதுநிலை மற்றும் ஆராய்ச்சி பட்டப்படிப்புகள் இங்கு கற்பிக்கப்படுகின்றன.
# தடய அறிவியல் நிறுவனம், மும்பை


**மும்பை தடயவியல் அறிவியல் நிறுவனம்** (*Institute of Forensic Science, Mumbai*) இந்தியாவின் மும்பை நகரத்திலுள்ள மேடம் காமா சாலையில் அமைந்துள்ள உயர்கல்விக்கான ஒரு நிறுவனம் ஆகும். மகாராட்டிர மாநில அரசின் உயர்கல்வி மற்றும் தொழில்நுட்ப கல்வித் துறை இந்நிறுவனத்தை 2009 ஆம் ஆண்டு நிறுவியது. மும்பை பல்கலைக்கழகத்துடன் இணைக்கப்பட்டுள்ள இத்தடயவியல் அறிவியல் நிறுவனம் தடய அறிவியலில் இளம் அறிவியல் பட்டப் படிப்பும், தடய அறிவியல் முதுநிலை இரண்டு ஆண்டுகள் படிப்பையும் வழங்குகிறது. இரண்டாண்டு படிப்பில் பயிலும் இரண்டாம் ஆண்டு மாணவர்கள் பல்வேறு பிரிவுகளில் ஆய்வு ரீதியான நிபுணத்துவம் பெறுகின்றனர். தடய அறிவியல் மற்றும் சட்டம் தொடர்பான முதுகலை பட்டயப் படிப்பும், எண்ணிம மற்றும் இணைய தடயவியல் மற்றும் தொடர்புடைய சட்டம் தொடர்பான முதுநிலைக்குப் பிந்தைய பட்டயப்படிப்பும் இங்கு வழங்கப்படுகிறது. ஐ.எஃப்.எஸ்.சி மும்பை, அறிவியல் நிறுவனத்தின் வளாகத்தில் அமைந்துள்ளது. நகரத்தின் பாரம்பரிய கட்டிடங்களில் ஒன்றான மும்பை அறிவியல் கழக வளாகத்தில் நிறுவனம் அமைந்துள்ளது. மனித வள மேம்பாட்டு அமைச்சகம் நிறுவனத்திற்கு அங்கீகாரமும் வழங்கியுள்ளது.  

## நோக்கம்

தடய அறிவியல் என்பது இந்தியாவில் வளர்ந்து வரும் ஒரு துறையாகும். தொழில்நுட்பத்தின் பற்றாக்குறை காரணமாக இன்னும் முழுமையடையாமல் உள்ளது. இந்தியாவில் தடயவியல் எதிர்காலத்தைப் பிரகாசமாக்க மாணவர்களுக்குப் பயிற்சியளிப்பது இந்நிறுவனத்தின் முதன்மை நோக்கமாகும்.  

## துறைகள்
- தடயவியல் அறிவியல்
- எண்ணிம மற்றும் இணைய குற்றம்
- தடயவியல் வேதியியல்
- உளவியல் தடயவியல்
- தடயவியல் உயிரியல்
- தடயவியல் இயற்பியல்
- சட்டம்
# முங்கேர் வானுர்தி நிலையம்


**முங்கேர் வானுர்தி நிலையம்** (*Munger Airport*), **சபியாபாத் வானூர்தி நிலையம்** என்றும் அழைக்கப்படுகிறது. மாவட்ட தலைநகர் முங்கேரிலிருந்து 5 கி.மி. தொலைவில் சபியாபாத்தில் இந்த விமான நிலையம் அமைந்துள்ளது. இந்த விமான நிலையம் இந்திய வானூர்தி நிலையங்கள் ஆணைய கட்டுப்பாட்டில் உள்ளது.  

## வரலாறு
முங்கேர் விமான நிலையம் 90 ஆண்டுகள் பழமையான நிலையமாகும். மார்ச் 2015இல், பீகார் ராஜ்ய பவன் நிமான் நிகாமுக்கு விமான நிலைய சீரமைப்பு பணிகள் வழங்கப்பட்டன. விமான நிலையம் 8 கோடி செலவில் சீரமைப்பு செய்யப்பட்டது. புதுப்பிக்கப்பட்ட விமான நிலையம் மற்றும் ஓடுபாதையை முதலமைச்சர் நிதீஷ் குமார் 24 மே 2016 அன்று பயன்பாட்டிற்குத் துவக்கி வைத்தார்.
# காியன் சோலா தேசியப் பூங்கா


**கரியன் சோலா தேசியப் பூங்கா** (*Karian Shola National Park*) இந்தியாவின் மேற்குத் தொடர்ச்சி மலையிலுள்ள பாதுகாக்கப்பட்ட பகுதியாகும்.1989 ஆம் ஆண்டு கரியன் சோலா தேசியப் பூங்கா ஒரு தேசியப்பூங்காவாக அறிவிக்கப்பட்டது.  

மேற்கு தொடர்ச்சி மலைகள் இந்தியாவின் மேற்கு திசையில் 30 முதல் 50 கி.மீ. நீளத்திற்கு கடற்கரைக்கு இணையாக உயர்ந்திருக்கும் மலைகளின் சங்கிலியாகும். இவை உண்மையான மலைகள் அல்ல. இந்தியத் துணைக் கண்டம் கோண்ட்வானா நிலத்திலிருந்து பிரிந்ததால் சுமார் 150 மில்லியன் ஆண்டுகளுக்கு முன்பு ஏற்பட்ட நிலப்பகுதி விளிம்புகளாகும். இமயமலை மலைத்தொடரை விட பழமையான மேற்கு தொடர்ச்சி மலைகளின் மீது பழங்காலக் காடுகள் பரவியுள்ளன. நாட்டிற்குள் வரும் பருவமழை புயல் போன்ற புவியியல் அமைப்புகளை மேற்கு தொடர்ச்சி மலைகள் இடைமறிப்பதால் இந்தியாவின் வானிலை பாதிக்கப்படுகிறது. தென்மேற்கு பருவமழையின் போது சூன் மாதம் முதல் செப்டம்பர் மாதம் வரை இந்தியாவில் அதிக மழை பெய்யும். ஆனால், அக்டோபர் மற்றும் நவம்பர் மாதங்களுக்கு இடையில் வடகிழக்கு பருவமழை காலத்தில் குறைந்த அளவு மழை பொழிகிறது. மேற்கு தொடர்ச்சி மலை யுனெசுகோவின் உலக பாரம்பரிய தளமாகும். மேலும் இம்மலை உலகின் உயிரியல் பன்முகத்தன்மையின் எட்டு மிக முக்கியமான இடங்களில் ஒன்றாக கருதப்படுகிறது.  

கரியன் சோலா தேசியப் பூங்கா மேற்குத் தொடர்ச்சி மலையின் தெற்கு முனையில், ஆனைமலை மலைகளில் அமைந்துள்ளது. அட்சரேகை 10°13.2' முதல் 10°33.3´வடக்கு மற்றும் தீர்க்கரேகை 76 ° 49.3' முதல் 77 ° 21.4'கிழக்கு என்ற புவியியல் ஒருங்கிணைப்புகளில் பூங்கா அமைந்துள்ளது.  

## யுனெசுகோ உலகப் பாரம்பரியத் தளம்

மேற்கு தொடர்ச்சி மலை 2012 ஆம் ஆண்டு உலக பாரம்பரியத் தளமாக மாறியது.கரியன் சோலாவைத் தவிர, தமிழ்நாட்டில் உள்ள ஆணைமலை துணை தொடரில் கிராசு மலைகள் தேசியப் பூங்கா மற்றும் முக்கூர்த்தி தேசியப் பூங்கா ஆகிய இரண்டு தேசிய பூங்காக்கள் சேர்ந்துள்ளன.  
களக்காடு முண்டந்துறை புலிகள் காப்பகம், சிறீவில்லிப்புத்தூர் நரைத்த அணில் வனவிலங்கு சரணாலயம் மற்றும் திருநெல்வேலி வடக்கு வனப்பிரிவு ஆகிய மூன்று பாதுகாக்கப்பட்ட பகுதிகளும் கூடுதலாக மேற்குத் தொடர்ச்சிமலையில் சேர்ந்துள்ளன. இந்த பகுதிகள் அனைத்தும் முன்னதாக இந்தியாவின் 1980 ஆம் ஆண்டு வனவிலங்கு பாதுகாப்பு சட்டம் மற்றும் வனப் பாதுகாப்பு சட்டத்தின் கீழ் பாதுகாக்கப்பட்டன.  

யுனெசுகோ பட்டியலில் இப்பகுதி சேர்க்கப்படுவதால் புதியதாக எந்த மாற்றத்தையும் எதிர்பார்க்கக்கூடாது என்று மேற்கு தொடர்ச்சி மலையில் வாழும் மக்களுக்கு அப்போது கூறப்பட்டது. இப்பகுதி உலக பாரம்பரிய களமாக மாறுவதற்கு முன்னர் இருந்த அவசிய சட்டபூர்வமான நடவடிக்கைகள் பாரம்பரிய களஅறிவிப்புக்குப் பின்னரும் சட்டப்பூர்வமானவையாகவேத் தொடரும் என்றும் அவர்களுக்குக் கூறப்பட்டது.  

இப்பாரம்பரிய களத்தின் உயர் மலைவாழிட வன சுற்றுச்சூழல் அமைப்புகள் இந்திய பருவமழை வானிலை முறையை பாதிக்கின்றன" என்று உலக பாரம்பரியக் குழு கூறியது. மேலும் இப்பகுதியின் வெப்பமண்டல காலநிலையை மிதமானதாக நிர்வகிப்பதன் மூலம், பூமியின் பருவமழை முறையின் சிறந்த எடுத்துக்காட்டுகளில் ஒன்றாக மேற்குத் தொடர்ச்சி மலைகள் இருப்பதாகவும் அது தெரிவிக்கிறது. உலகளவில் அச்சுறுத்தலுக்கு ஆளான 325 தாவரங்களுக்கும், விலங்குகள், பறவைகள், ஊர்வன, மற்றும் மீன் இனங்களுக்கு மேற்குத் தொடர்ச்சி மலைகள் புகலிடமாக உள்ளன.